শরীফ মুর্তজা
আবুল ক়াসিম ʿআলী ইবনে হ়োসেন আশ-শরীফ় আল-মুর্তদ়া (আরবি: أبو القاسم علي بن الحسين الشريف المرتضى; ৯৬৫ – ১০৪৪ খ্রি.), যিনি সাধারণভাবে শরীফ মুর্তজা (ফার্সি: شریف مرتضی), সৈয়দ মুর্তজা বা আলম আল-হুদা নামে অধিক পরিচিত, ছিলেন একজন প্রখ্যাত শিয়া মুসলিম পণ্ডিত। তিনি ছিলেন শেখ মুফীদের অন্যতম শিক্ষার্থী এবং নাহজুল বালাগার সংকলনকারী শরীফ রাজীর বড় ভাই। তিনি বুঈ রাজবংশের শাসনামলে জীবিত ছিলেন। এটি ছিল আরবি সাহিত্যের স্বর্ণযুগ এবং তাঁর সমসাময়িক যুগের বিখ্যাত কবিদের মধ্যে আল মুতানাব্বি ও আল-মা’আরি ছিলেন উল্লেখযোগ্য।